cyanic-selkie/wikianc huggingface dataset:
பாபுல் மந்தபு
வரலாறு
22, பிப்ரவரி, 2008 அன்று, தாரெக் பின்லேடனுக்குச் சொந்தமான ஒரு நிறுவனமானது, யேமனை சீபூத்தீயுடன் இணைக்கும் வகையில், பிரிட்ஜ் ஆஃப் தி ஹார்ன்ஸ் என்ற பாலத்தை நீரிணையின் குறுக்கே கட்டும் திட்டத்தை வெளியிட்டது. மத்திய கிழக்கு அபிவிருத்தி எல்.எல்.சி செங்கடலைக் கடந்து செல்லும் இந்தப் பாலத்தை நிர்மாணிக்க நோட்டீஸ் அனுப்பியுள்ளது, இது உலகின் மிக நீண்ட தொங்கு பாலமாக இருக்கும். டென்மார்க்கைச் சேர்ந்த கட்டிட நிறுவனங்களான டிஸ்ஸிங் + வீட்லிங் உடன் இணைந்த பொறியியல் நிறுவனமான சி.ஒ.டபிள்யூ க்கு ஒதுக்கப்பட்டுள்ளது. இத்திட்டத்தின் முதல் கட்டம் தாமதமாகிவிட்டது என்று 2010 இல் அறிவிக்கப்பட்டது, ஆனால் 2016 ஆம் ஆண்டின் நடுப்பகுதிவரை இந்த திட்டம் குறித்து எதுவும் கேட்கப்படவில்லை.
துணைப்-பிராந்தியம்
அரபு கைட்டமைப்பில் பாப்-எல்-மண்டேப் பகுதி ஒரு துணைப் பகுதியாகும், இதில் சீபூத்தி, ஏமன் மற்றும் எரிட்ரியா ஆகியவை அடங்கும்.
மக்கள் தொகை மையங்கள்
பாப்-எல்-மண்டேப்பின் சீபூத்திடயன் மற்றும் யேமன் பக்கங்களிலும் மிக முக்கியமான ஊர்கள் மற்றும் நகரங்கள் உள்ளன.
போலந்துக் கொடி
போலந்துக் கொடி சமமான அகலம் கொண்ட இரண்டு கிடைப் பட்டைகளைக் கொண்டது. மேலுள்ள பட்டை வெள்ளை நிறமானது, கீழுள்ளது சிவப்பு நிறமானது. இவ்விரு நிறங்களும் போலந்தின் அரசியல் சட்டத்தில் தேசிய நிறங்களாக வரையறுக்கப்பட்டுள்ளன. இக்கொடியின் ஒரு வேறுபாடாக, வெள்ளைப் பட்டையின் நடுவில் தேசிய மரபுச்சின்னம் பொறிக்கப்பட்ட கொடி வெளிநாடுகளிலும், கடலிலும் பயன்படுத்துவதற்கு சட்டப்படி ஒதுக்கப்பட்டுள்ளது. ஒரு முனையில் கவைவால் வடிவம் கொண்ட இதே போன்ற கொடி போலந்தின் கடற்படைக் கொடியாகப் பயன்படுத்தப்படுகின்றது.
நாடாளுமன்றம், சனாதிபதி மாளிகை போன்ற உயர் அதிகாரம் கொண்ட கட்டிடங்களில் தேசியக் கொடி தொடர்ச்சியாகப் பறக்கவிடப்படுகிறது. பிற நிறுவனங்களும், பல போலந்து மக்களும் தேசிய விடுமுறை நாட்களிலும், பிற தேசிய முக்கியத்துவம் கொண்ட நாட்களிலும் தேசியக் கொடியைப் பறக்க விடுகின்றனர். அவமதிப்புக்கு உள்ளாக்காதவரை மரபுச் சின்னம் பொறிக்கப்படாத தேசியக் கொடியைப் பயன்படுத்துவதைத் தற்போதைய போலந்தின் அரசியல் சட்டம் தடை செய்யவில்லை.
கிடையாக வெள்ளை, சிவப்பு நிறங்களைக் கொண்ட வடிவமைப்பு ஒப்பீட்டளவில் பரவலாகக் காணப்படுகின்றது. போலந்தோடு தொடர்பில்லாத பல கொடிகள் இதை ஒத்ததாகக் காணப்படுகின்றன. இந்தோனேசியா, மொனாக்கோ ஆகிய நாடுகள் மேலே சிவப்பு நிறத்தையும், கீழே வெள்ளை நிறத்தையும் கொண்டுள்ளன. போலந்திலும் தேசிய வடிவமைப்பை அடிப்படையாகக் கொண்ட பல கொடிகள் தேசிய நிறங்களைக் கொண்டுள்ளன.
சட்ட அடிப்படை
1997 இன் போலந்துக் குடியரசின் அரசியல் சட்டத்திலும்; 1980 இன், போலந்துக் குடியரசின் மரபுச் சின்னம், நிறங்கள், தேசிய கீதம் மற்றும் அரச முத்திரைகள் சட்டத்திலும் (மரபுச் சின்னங்கள் சட்டம்); போலந்துக் குடியரசின் நிறம், கொடி ஆகியவை விவரிக்கப்பட்டுள்ளன. தேசியச் சின்னங்கள் தொடர்பான சட்டங்கள் முழுமை பெறவில்லை. மரபுச் சின்னங்கள் சட்டம் பலமுறை திருத்தப்பட்டதுடன், பல்வேறு நிறைவேற்று அரசாணைகளையும் இச்சட்டம் குறிப்பிடுகின்றது. ஆனால், இந்த அரசாணைகளிற் சில இன்னும் வெளியாகவில்லை. அத்துடன், சட்டங்களில் தவறுகளும், விடுபடல்களும், முரண்பாடுகளும் காணப்படுவதால், குழப்பமாக உள்ளதுடன், பல்வேறு விளக்கங்களுக்கும் இடமளிப்பதாக உள்ளது.
தேசிய நிறங்கள்
அரசியல் சட்டத்தின் அத்தியாயம் 1, பிரிவு 28, பத்தி 2 இல் போலந்தின் தேசிய நிறங்கள் வெள்ளையும், சிவப்பும் எனக் குறிக்கப்பட்டுள்ளது. மரபுச் சின்னங்கள் சட்டத்தின் 4 ஆம் பிரிவு இது பற்றி மேலும் விளக்குகிறது. இதில், கிடையானவையும், ஒன்றுக்கொன்று இணையானவையும், சமமான அகலம் கொண்டவையுமான பட்டிகளாக இவை அமைய வேண்டும் எனவும் மேலே வெள்ளையும், கீழே சிவப்பும் இருக்கவேண்டும் எனவும் வரையறுக்கப்பட்டுள்ளது. நிறங்களைக் நிலைக்குத்தாகக் காட்சிப்படுத்தவேண்டி இருந்தால், வெள்ளை நிரம் பார்ப்பவருக்கு இடப் பக்கத்தில் இருக்கவேண்டும்.
மேற்கோள்கள்
பகுப்பு:தேசியக் கொடிகள் பகுப்பு:போலந்து
கடோலினியம்(III) அயோடைடு
கடோலினியம்(III) அயோடைடு (Gadolinium(III) iodide) GdI3 என்ற மூலக்கூற்று வாய்ப்பாட்டால் குறிக்கப்படும் ஒரு வேதிச் சேர்மமாகும். கடோலினியத்தின் அயோடைடு உப்பாகக் கருதப்படும் இச்சேர்மம் மஞ்சள் நிறத்தில் அதிக அளவில் நீருறிஞ்சும் உப்பாகக் காணப்படுகிறது. பிசுமத்(III) அயோடைடு வகை படிக அமைப்பை கடோலினியம்(III) அயோடைடு கொண்டுள்ளது. காற்றில், இது விரைவாக ஈரப்பதத்தை உறிஞ்சி நீரேற்றுகளை உருவாக்குகிறது. தொடர்புடைய கடோலினியம் ஆக்சைடு அயோடைடு உயர்ந்த வெப்பநிலையில் உடனடியாக உருவாகிறது.
தயாரிப்பு
கடோலினியத்துடன் அயோடினைச் சேர்த்து வினைபுரியச் செய்தால் கடோலினியம்(III) அயோடைடு உருவாகும்:
பாதரச(II) அயோடைடு சேர்மத்துடன் கடோலினியத்தை 500°செல்சியசு வெப்பநிலையில் வெற்றிடத்தில் வினைபுரியச் செய்தாலும் கடோலினியம்(III) அயோடைடு உருவாகும்:
கடோலினியம்(III) ஆக்சைடுடன் ஐதரோ அயோடிக் அமிலத்தைச் சேர்த்து வினைபுரியச் செய்தால் நீரேற்று வடிவம் படிகமாகிறது. இவ்வாறு உருவாக்கப்பட்ட நீரேற்று வடிவத்தை அமோனியம் அயோடைடுடன் சேர்த்து சூடுபடுத்தினால் நீரிலி வடிவ கடோலினியம்(III) அயோடைடு கிடைக்கும்.
வினைகள்
ஆர்கான் வாயுச் சூழலில் கடோலினியம்(III) அயோடைடு கடோலினியம், துத்தநாகத்துடன் 850 பாகை செல்சியசு வெப்பநிலையில் வினைபுரிந்து Gd7I12Zn சேர்மத்தைக் கொடுக்கிறது. மேலும் இது ஒரு டாண்ட்டலம் குழாயில் கடோலினியம், கார்பன் மற்றும் கடோலினியம் நைட்ரைடு ஆகியவற்றுவன் 897 பாகை செல்சியசு வெப்பநிலையில் வினைபுரிந்து Gd4I6CN என்ற கடோலினியம் நைட்ரோகார்பைடைக் கொடுக்கிறது.
மேலும் படிக்க
பகுப்பு:கடோலினியம் சேர்மங்கள் பகுப்பு:அயோடைடுகள்
சோழர் கால ஆவணங்கள்
ஆவணங்கள்
சோழர் கால ஆட்சியில் பல்வேறு வகையான ஆவணங்கள், அரசு அதிகாரிகளால் பராமரிக்கப்பட்டு வந்திருக்கின்றன.
ஆவணங்களைப் புதுப்பித்தல்
கோயிலில் உள்ள கல்வெட்டுகள் அனைவருக்கும் பொதுவான சட்ட ஆவணங்களாகத் திகழ்நந்தன. அவற்றை தாம் விரும்பியவாறு ஒருவரோ இருவரோ மாற்றி அமைக்க முடியாது. அவற்றை திருத்தவும், புதுப்பிக்கவும் செய்யும் பணி கிராம மக்கள் முன்னிலையில் நிகழ்ந்துள்ளது. முதலாம் இராசராசனின் நான்காம் ஆட்சி ஆண்டில் (கி.பி.989) நித்தவினோத வளநாட்டில் முன்னியூர் என்னும் ஊரில் திருவகத்தீச்சுரம் உடையார் கோயிலில் பொறிக்கப்பட்ட கல்வெட்டு சிதைந்துவிட்டது. வழங்கப்பட்ட நிலங்களின் ஆவணமாக அக்கல்வெட்டு திகழ்ந்தது. ஊரார்களும் அக்கோயில் தானத்தார்களும் உதையப் பெருமாள் சோழக் கோனார் என்பவரிடம் விண்ணப்பித்தனர். அக்கோயில் திருமண்டபத்தின் முன்னர் ஊர் தண்டல் முதலானோர் கூடி இறையிலி நிலங்களை உறுதிப்படுத்தி ஒதுக்கி மீண்டும் பழையக் கல்வெட்டில் உள்ளபடியே புதுப்பித்து கல்லில் பொறித்தனர்.
தரப்பொத்தகம்
அவ்வப்பொழுது நிலங்கள் அளவிடப்பட்டு தரம் மதிப்பீடு செய்யப்பட்டது. நிலத்தின் தரத்திற்கேற்ப நிலவரி நிர்ணயம் செய்யப்பட்டது. அவற்றை தரப்பொத்தகம் என்ற பதிவேட்டில் பதிவு செய்தனர்.
ஆவணக்களரி
பதிவாளர் அலுவலகம் ஆவணம் என்பது உரிமைச்சிட்டாகும். களரி என்பது பதிவு செய்யுமிடமாகும். தற்பொழுது ஆவண உரிமைகளைப் பதிவு செய்யும் அலுவலகத்தைப் பதிவாளர் அலுவலகம் என்று அழைக்கப்படுகின்றனர். சோழார் ஆட்சியில் நிலம், பணம், தங்கம் மற்றும் பிறபொருட்களின் பரிவர்த்தணைகள் அனைத்தும் ஆவணச்சுவடியில் பதிவு செய்யப்பட்டுள்ளன.
மேற்கோள்
இராசராசன் துணுக்குகள் நூறு வெளியீடு :தமிழ்நாடு தொல்லியல் துறை, பக்கம் எண் 34, 35, 36.
பகுப்பு:சோழர். பகுப்பு:விழுப்புரம் மாவட்ட ஆசிரியர்கள் தொடங்கிய கட்டுரைகள்
பரணி (நட்சத்திரம்)
பரணி என்பது இந்திய வானியலிலும் சோதிடத்திலும் இராசி சக்கரத்தில் (Zodiac) பேசப்படுகிற 27 நட்சத்திரங்களில் இரண்டாவது நட்சத்திரம் ஆகும். இது ஒரு மங்கலான நட்சத்திரம். சூழ்நிலை அனுகூலமாக இருந்தால் ஏறக்குறைய திசம்பர் 10 தேதிகளில் 22 மணியளவிலும் மூன்று மாதம் முன்னமேயே காலை 4 மணியளவிலும், இன்னும் மற்ற நாட்களில் அட்டவணைப்படியும் இதனைக் காணலாம்.
அறிவியல் விபரங்கள்
பரணி நட்சத்திரம் ஒரு பாகை வித்தியாசத்தில் விளங்கும் இரண்டு நட்சத்திரங்கள் கொண்டது: \tau_1 -Arietis, \tau_2-Arietis. இவைகளில் முதலாவது அதுவே மூன்று நட்சத்திரங்களால் ஆனது. இரண்டாவது, ஒரு இரட்டை நட்சத்திரம். முதலாவது 462 ஒளியாண்டு தூரத்திலும், இரண்டாவது 319 ஒளியாண்டு தூரத்திலும் இருக்கின்றன.
இரவில் மணி அறிதல்
இரவில் நட்சத்திரங்களைக் கொண்டு மணி அறிவதற்கு தமிழிலும் வடமொழியிலும் 27 வாய்பாடுகள் இருக்கின்றன. அதனில் பரணி குறித்த தமிழ்ச் செய்யுள் வரிகள்:
பரணி மும்மீன் அடுப்புப் போல,
பொருள்: ''மூன்று நட்சத்திரங்கள் அடுப்பு போல அமைந்திருக்கும். இது உச்சத்திற்கு வரும்போது கடகராசி உதித்து நான்கு நாழிகையாகியிருக்கும்.''
இதற்கு ஒத்த வடமொழி வாய்பாடு பரணி கர்க்கீ சாபா.இங்கு "சாபா" என்ற சொல்லுக்கு க-ட-ப-ய எண்ணிக்கையில் சூட்சுமமாக 5 1/8 நாழிகை என்று பொருள் சொல்லப்பட்டிருக்கிறது. அதாவது பரணியை உச்சத்தில் பார்த்தால் கீழ்வானில் கடகராசி உதித்து 5 1/8 நாழிகையாகியிருக்கும் என்று கொள்ளவேண்டும். இதன்படி கணக்கெடுத்தால் அப்போதைய நேரம் 8-03 P.M.
துணை நூல்கள்
பகுப்பு:இந்திய வானியல் பகுப்பு:சோதிட நட்சத்திரங்கள்
பிப்டி சேட்ஸ் ஒப் கிரே
பிப்டி சேட்ஸ் ஒப் கிரே (Fifty Shades of Grey) இது 2015ஆம் ஆண்டில் திரைக்கு வந்த அமெரிக்க நாட்டு காதல் திரைப்படம் ஆகும். இந்த திரைப்படத்தை சாம் டெய்லர்-வூட் என்பவர் இயக்கியுள்ளார். டகோட்டா ஜோன்சன், ஜாமி டோர்ணன், எலோய்ஸ் மம்போர்ட், லுகே கிரிமேஸ், ரீடா ஓறா, விக்டோர் ரசுக், மாக்ஸ் மார்டினி, டைலன் நீல் உள்ளிட்ட பலர் நடித்துள்ளார்கள்.
வெளி இணைப்புகள்
பகுப்பு:ஆங்கிலத் திரைப்படங்கள் பகுப்பு:2015 ஆங்கிலத் திரைப்படங்கள் பகுப்பு:அமெரிக்கத் திரைப்படங்கள் பகுப்பு:யுனிவர்சல் பிக்சர்ஸ் திரைப்படங்கள் பகுப்பு:தகாத உறவுத் திரைப்படங்கள்
மழிலான் ஆத்மன்
தாதுக் மழிலான் பிந்தி ஆத்மன் (Mazlan binti Othman) (பிறப்பு: 11 திசம்பர் 1951) ஒரு மலேசிய வானியற்பியலாளர் ஆவார். இவர் தன் நாட்டில் பல பத்திரங்களை வகித்துள்ளார். இவர் வியன்னா, பன்னாட்டவையின் புற விண்வெளிச் செயல்பாடுகள் இயக்குநராக இருந்தார் from 2010 to 2014.
வெளி இணைப்புகள்
பகுப்பு:1951 பிறப்புகள் பகுப்பு:வாழும் நபர்கள் பகுப்பு:மலேசிய இயற்பியலாளர்கள் பகுப்பு:மலேசியப் பெண் அறிவியலாளர்கள் பகுப்பு:பெண் வானியற்பியலாளர்கள் பகுப்பு:பெண் வானியலாளர்கள்
உயிர்கரிமவுலோக வேதியியல்
உயிர்கரிமவுலோக வேதியியல் (Bioorganometallic chemistry) என்பது உலோகங்கள் அல்லது உலோகப்போலிகளுடன் நேரிடையாகப் பிணைக்கப்பட்ட கார்பனைக் கொண்டுள்ள, உயிரியலாகச் செயல்திறன் மிக்க மூலக்கூறுகளைப் பற்றி ஆய்வு செய்கின்ற அறிவியல் துறையாகும். கரிமவுலோக வேதியியல், உயிர் வேதியியல் மற்றும் மருத்துவம் போன்ற துறைகளுடன் இத்துறை இருவழித் தொடர்பு கொண்டுள்ளது. உயிர்கனிம வேதியலுக்கு ஒரு துணைக் குழுவாக உயிர்கரிமவுலோக வேதியியல் விளங்குகிறது. இயற்கையாகத் தோன்றும் உயிர்கரிமவுலோக வேதிப்பொருட்களில் நொதிகள் மற்றும் உணர்வுப்புரதம் உள்ளிட்டவை அடங்கும். மேலும், புதிய மருந்துகள் மற்றும் இயல்நிலை வரைவு முகவர்கள் மட்டுமல்லாமல் நச்சியல்- தொடர்புடைய கொள்கைகள் அல்லது கரிமவுலோகச் சேர்மங்கள் தொடர்பான வளர்ச்சி போன்றனவற்றையும் இத்துறை உள்ளடக்கி  உள்ளது.
இயற்கையாகத் தோன்றும் உயிர்கரிமவுலோக இனங்கள்
பல்வேறு உயிர்கரிமவுலோக நொதிகள் கார்பன் மோனாக்சைடு பங்கேற்கும் வினைகளை இறுதி செய்கின்றன. உயிர்தொகுப்பு வினையில், அசிட்டைலிணைநொதி ஏ தயாரிப்பதற்குத் தேவையான கார்பன் மோனாக்சைடை நீர்வாயு இடமாற்ற வினை வழங்குகிறது. இவ்வினையில் கார்பன்மோனாக்சைடுடிகைட்ரசனேசு நொதி வினையூக்கியாகச் செயல்படுகிறது. மேற்கண்ட வினையின் கடைசி படிநிலை Ni-Fe நொதியான அசிட்டைலிணை சிந்தேசு நொதியால் விளைகிறது. கார்பன்மோனாக்சைடு டிகைட்ரசனேசு மற்றும் அசிட்டைலிணை சிந்தேசு இரண்டும் பெரும்பாலும் நாற்படி கலப்புத் தொகுதியாக ஒன்றாகவே தோன்றுகின்றன. கார்பன் மோனாக்சைடு ஒரு சுரங்க அமைப்பு மூலமாகக் கடத்தப்படுகிறது. மெத்தில் கோபாலமின் மெத்தில் தொகுதியை வழங்குகிறது. ஐதரசனேசு நொதியின் Fe-CO செயல் கூற்று தளங்கள், சிறப்பாக வெளிப்படுத்துவதால் இவற்றையும் உயிர்கரிமவுலோகம் என்று கருதுகின்றனர். ஆயினும் CO ஈதல் தொகுதிகள் வெறும் பார்வையாளர்களாக மட்டுமே இருக்கின்றன. Fe- மட்டுமுள்ள ஐதரசனேசுகள் Fe2(μ-SR)2(μ-CO)(CO)2(CN)2 செயற்படு தளங்களைக் கொண்டுள்ளன. இத்தளங்கள் 4Fe4S கொத்துடன் இணைப்பூட்டும் தயோலேட்டு வழியாக இணைக்கப்படுகின்றன. [NiFe]- ஐதரசனேசுகளின் செயற்படு தளங்கள் (NC)2(OC)Fe(μ-SR)2Ni(SR)2 என்று விவரிக்கப்படுகின்றன. இங்குள்ள SR சிசுடீனைக் குறிக்கிறது. FeS இல்லாத ஐதரசனேசுகள் Fe(CO)2 மையங்களைக் கொண்ட உறுதிப்படுத்தப்படாத செயற்படு தளங்களைப் பெற்றுள்ளன.
மீத்தேன் உயிர் தொகுப்பு வினையான மீத்தேனாக்கல் வினையின் இறுதி படி, உபகாரணி எப்430 இல் நிக்கல்-மெத்தில் பிணைப்பின் துண்டிப்பு இன்றியமையாததாகிறது.
உணர்வுப் புரதங்கள்
[NiFe]- கொண்டிருக்கும் சிலவகைப் புரதங்கள் H2 வாயுவால் உணரப்பட்டு படியெடுக்க ஒழுங்கு படுத்தப்படுகிறது. செப்புவைப் பெற்றுள்ள சிலவகை புரதங்கள் எத்திலீன் வாயுவால் உணரப்படுகின்றன. இவ்வாயு பழங்கள் அழுகுதலுடன் தொடர்புடையது ஆகும். இயற்கைக்கு உயிர்கரிமவுலோக வேதியியல் இன்றியமையாதது என்பதற்கு இவ்விரண்டும் சரியான உதாரணங்களாகும். குறைந்த வலுவுள்ள இடைநிலை உலோகக் கலப்புத் தொகுதிகளுக்கு வெளியேயுள்ள சில மூலக்கூறுகள் ஆல்க்கீன்களுடன் நேர்மாறாகப் பிணைகின்றன. வளைய புரொப்பீன்கள் செப்பு(I) மையங்களுடன் பிணைந்து பழம் அழுகுதலைத் தடுக்கின்றன. இரும்பு போர்பிரின்களை அடிப்படையாகக் கொண்டு, உணர்வுப் புரதங்களுடன் கூடிய கலப்புத் தொகுதி வழியாக, படியெடுத்தல் காரணியான கார்பன் மோனாக்சைடு இயற்கையாகத் தோன்றுகிறது.
மருந்துகளாக கரிமவுலோகங்கள்
பல கரிமவுலோக சேர்மங்கள் பல்வேறு வகையான சிகிச்சைகளுக்கு மருந்தாக தேர்வு செய்யப்பட்டு ஆய்வின் கீழ் உள்ளன. வேதிச்சிகிச்சையில் சிசுபிலாட்டின் வெற்றியைத் தொடர்ந்து மென்மேலும் ஆய்வுகள் தொடரப்படுகின்றன. புற்று நோய் எதிர்ப்புப் பொருளாக (C5H5)2TiCl2 செயல்படுகிறது. தைட்டனோசின் ஒய் என்றழைக்கப்படும் {பிசு-[(p-மெத்தாக்சிபென்சைல்)-சைக்ளோபெண்டாடையீனைல்] தைட்டானியம்(IV) டைகுளோரைடு} தற்பொழுது புற்றுநோய் எதிர்ப்பு மருந்தாக தேர்வு செய்யப்பட்டு பயன்படுத்தப்படுகிறது. அரீன் மற்றும் வளையபெண்டாடையீனைல் கலப்புத் தொகுதிச் சேர்மங்கள், புதிய கதிரியக்க மருந்துப் பொருட்கள் வடிவமைப்பில் இயங்காத மந்தமான தளங்களாக உள்ளன.
உயிர்கரிம உலோகங்களும் நச்சியலும்
செயற்கை முறையில் கரிமவுலோகச் சேர்மங்கள் தயாரிப்பது தொடர்பான விதிகளை ஆய்வு செய்வதும் உயிர்கரிமவுலோக வேதியியலின் எல்லைக்கு உட்பட்டது ஆகும். கரிமயீயச் சேர்மமான நான்கீத்தைல்யீயம் மற்றும் இதைத் தொடரும் மெத்தில்சைக்ளோபெண்டாடையீனைல் மாங்கனீசு முக்கார்பனைல் போன்றவை இப்பொருள் தொடர்பாக கனிசமான கவனத்தை ஈர்க்கின்றன. வைட்டமின் பி12 தொடர்பான நொதிகள், பாதரசத்தின் மீது செயல்படுவதால் நச்சூட்டியான மெத்தில்பாதரசம் உருவாகிறது.
மேற்கோள்கள்
பகுப்பு:உயிர்வேதியியல் பகுப்பு:கனிம வேதியியல் பகுப்பு:கரிம உலோக வேதியியல்
கோழிப்பாம்பு
கோழிப்பபாம்பு, பறவைநாகம், குக்குடசா்ப்பம் ( kukkuta sarpa) என்பது பழங்கால நுால்களில் கூறப்படும் ஒரு பாம்பு ஆகும். இதுகுறித்து சீவக சிந்தாமணி, மேருமந்தர புராணம் முதலிய நுால்களில் கூறப்பட்டுள்ளது.
சீவகன் பல்லவ நாட்டிற்குச் சென்றிருந்தபோது, அந்நாட்டரசன் மகள் பதுமையைக் கோழிப்பாம்பு தீண்ட, அதன் நஞ்சினைச் சீவகன் தீர்த்து அவளை மணம் செய்து கொண்டான் என்று சீவகசிந்தாமணி கூறுகிறது.
மேருமந்திர புராணம் என்னும் நுாலில் சத்திய கோஷன் என்னும் சிறப்புப் பெயரை  உடைய அமைச்சன், பொருட்செல்வத்தில் பேராசையுடையவனாய் அதனோடு செற்றமும் பகையும் கொண்டிருந்தபடியினால், சமரீ என்னும் விலங்காகவும் பின்னர்க்  கோழிப்பாம்பாகவும் பிறந்தான் என்று கூறகிறது.
பாகுபலி என்றும் புஜபலி என்றும் பெயருள்ள முனிவருடைய உருவச்சிலையை 525வில் உயரமுடையதாகப் பொன்னால் செய்து பரதநச் சக்கரவத்தி பெளதனபுரத்தில் அமைத்தாா் என்றும் அவ்வுருவச்சிலையைச் சூழ்ந்து கோழிப்பாம்புகள் வசித்து வந்தபடியினாலே மனிதர் யாரும் அதன் அருகில் செல்ல முடியாமலிருந்தது என்றும் கன்னட நுால்கள் கூறப்படுகிறது.
மேற்கோள்கள்
பகுப்பு:கற்பனை உயிரினங்கள்
எமில் அடால்ஃப் வான் பெர்ரிங்
எமில் அடால்ஃப் வான் பெர்ரிங் (Emil Adolf von Behring) (மார்ச் 15, 1854 - மார்ச் 31, 1917) 1901 ஆம் ஆண்டிற்கான மருத்துவம் அல்லது உடலியங்கலுக்கான நோபெல் பரிசு பெற்ற ஜெர்மானிய உடலியங்கியலாளர். இப்பரிசு முதன் முதலில் இவருக்கு வழங்கப்பட்டது.
பஞ்சாப் துடுப்பாட்ட வாரியம் ஐ. எஸ். பிந்த்ரா அரங்கம்
'''பஞ்சாப் துடுப்பாட்ட வாரியம் ஐ. எஸ். பிந்த்ரா அரங்கம்' (Punjab Cricket Association IS Bindra Stadium'') என்பது சண்டிகரின் மொகாலியில் அமைந்துள்ள துடுப்பாட்ட அரங்கமாகும். இது மொகாலி அரங்கம் என்று பரவலாகக் குறிப்பிடப்படுகிறது. இது பஞ்சாப் துடுப்பாட்ட அணி, கிங்ஸ் லெவன் பஞ்சாப் ஆகிய இரு அணிகளுக்கும் உள்ளக அரங்கமாக விளங்குகிறது.
யானை ஆண்டு
யானை ஆண்டு (Year of the Elephant, عام الفيل, ʿஆமு இ-ஃபில்) என்பது இசுலாமிய வரலாற்றில் அண்ணளவாக பொ.ஆ. 570 ஆம் ஆண்டைக் குறிக்கும் பெயர் ஆகும். இசுலாமிய வழக்கப்படி, இவ்வாண்டிலேயே இசுலாமிய சமயத்தைத் தோற்றுவித்த முகம்மது நபி பிறந்தார். மக்கா நகரில் இடம்பெற்ற ஒரு நிகழ்வை இவ்வாண்டின் பெயர் குறிக்கிறது: எதியோப்பியாவின் ஆக்சம் இராச்சியத்தின் ஒரு பகுதியாக இருந்த ஏமனின் கிறித்தவ ஆட்சியாளர் அப்ரகா என்பவர், மக்கா நகரை அழிக்கும் நோக்கோடு ஒன்று அல்லது பல யானைப் படையுடன் காபாவை நோக்கி சென்றார். ஆனாலும், தலைமை தாங்கிச் சென்ற மகுமுது என்ற பெயர் கொண்ட யானை, மக்காவைச் சுற்றியுள்ள எல்லைப் பகுதிக்குச் சென்று அதனைத் தாண்டிச் செல்ல மறுத்து நின்று விட்டது. பெரியம்மை போன்ற தொற்றுநோயே அவரை மெக்காவைக் கைப்பற்ற முடியாமைக்குக் காரணமாக இருக்கலாம் என்ற கோட்பாடும் நம்பப்படுகிறது. அராபியத் தீபகற்பத்தில் இவ்வாண்டு "யானையின் ஆண்டு" எனப் பெயரிடப்பட்டு ஆண்டுகளை அழைக்கும் வழக்கம் நடைமுறைக்கு வந்தது. உமறு இப்னு அல்-கத்தாப்பின் ஆட்சிக் காலத்தில் (634-644) இசுலாமிய நாட்காட்டி அறிமுகப்படுத்தப்பட்டது. தெற்கு அராபியாவில் அண்மைக்காலங்களில் இடம்பெற்ற ஆய்வுகளின்படி, யானை ஆண்டு கிபி 569 அல்லது 568 ஆக இருக்கலாம் எனப்படுகிறது. சசானியப் பேரரசு யெமனின் பைசாந்திய அரசை கிபி 570 இல் கைப்பற்றியது. ஆனாலும், முகம்மது நபியின் பிறப்பிற்கு குறைந்தது 10 ஆண்டுகளுக்கு முன்னர் இந்நிகழ்வு இடம்பெற்றிருக்கலாம் என இன்றைய வரலாற்றாளர்கள் கருதுகின்றனர்.
வரலாறு
அன்றைய காலகட்டத்தில் ஏமன் பிரதேசம் அபிசீனியாவின் (எதியோப்பியா) ஆட்சியின் கீழ் இருந்தது. இப்பிரதேசத்தின் அதிகாரியாக இருந்தவர் அப்ரகா என்ற அபிசீனியராகும். முழு அரேபியாவினதும் யாத்திரைத் தலங்களில் உயரிடம் பெற்றிருந்த மெக்காவின் மகோன்னத நிலையைத் தகர்க்கும் எண்ணத்துடன் அப்ரஹா, ஏமன் பிரதேசத்திலுள்ள சன்ஆ என்ற இடத்தில் மாபெரும் ஆலயமொன்றை நிறுவினார். அதில் ஷீபா அரசியின் கைவிடப்பட்டிருந்த மாளிகைகளிலிருந்து தங்கம், வெள்ளி போன்றவற்றாலான சிலுவைகள் மற்றும் அலங்காரப் பொருள்கள் ஆகியற்றைக் கொண்டுவந்து நிறுவி, அந்த ஆலயத்தை மிகவும் அழகானதாக நிர்மாணித்தார். பின்னர் தனது அரசனான 'நஜ்ஜாசி' க்கு "மன்னவனே! உலகத்திலேயே எங்குமில்லாதவாறான மிக அழகானதோர் ஆலயத்தை நான் உனக்காக இங்கு உருவாக்கியுள்ளேன். அரபிகளின் புனித யாத்திரிகர்களை இந்த ஆலயத்தை நோக்கித் திருப்பும் வரை நான் ஓயமாட்டேன்,'' என்றொரு கடிதத்தை அனுப்பினார். இதைத் தெரிந்துகொண்ட அரேபியர்கள், அப்ரஹாவின் மீது பெரும் கோபம் கொண்டார்கள். முடிவில் அரேபியரில் ஒருவன் அப்ரஹா நிர்மாணித்த ஆலயத்தின் தூய்மையைக் கெடுக்கும் நோக்கத்தோடு அங்கு சென்று, இரவோடிரவாகத் தன்நோக்கத்தை நிறைவேற்றி பாதுகாப்பாகத் திரும்பிவிட்டான்.
நிகழ்ந்த சம்பவத்தை அறிந்த அப்ரஹா கடுமையான கோபத்தோடு, மக்காவிலிருக்கும் அரேபியர்களின் யாத்திரைத் தலமாகிய கஃபாவைத் தரைமட்டமாக்கத் திடசங்கற்பம் கொண்டு, முன்னிலையில் யானையொன்றை கொண்ட மாபெரும் படையைத் தயார் செய்தார். ஏமனில் வாழ்ந்த அரேபியர்கள் இதைக் கேள்விப்பட்டு படையெடுப்பைத் தடுத்து நிறுத்த முனைந்ததனால் அப்ரஹாவால் சிறைப்பிடிக்கப்பட்டனர். அவர்களின் தலைவனான நுபைல் என்பவன் தனது உயிருக்குப் பயந்து படையினருக்கு வழிகாட்ட ஒப்புக்கொண்டான்.
படையினர் அரேபியாவின் 'தாயிப்' என்ற இடத்தை அடைந்ததும், அங்கு வாழ்ந்திருந்த தகீப் கோத்திர அரேபியர்கள், தம்முடைய கோவிலை அப்ரஹாவின் படைகள் அழித்துவிடுமோ என்று அஞ்சினார்கள். அதனால் அவர்கள் படையினரைச் சந்தித்து, "நீங்கள் தேடி வந்த இடம் இதுவல்ல" என்று கூறி மக்காவைச் சென்றடைய வழிகாட்டி ஒருவனையும் கொடுத்துதவினார்கள். கூட்டிச்சென்ற வழிகாட்டி 'முகம்மிஸ்' என்ற இடத்தில் மரணித்ததனால் அவனின் உடல் அங்கேயே அடக்கம் செய்யப்பட்டது. பின்னர் வெறுப்புக் கொண்ட அரேபியர்கள் அவனுடைய அடக்கத்தலத்தின் மீது கல்லெறிந்து தமது வெறுப்புணர்வைக் காட்டினார்கள். இந்த வழக்கம் இன்றும் மேற்கொள்ளப்பட்டு வருகி்ன்றது.
முகம்மிஸில் தரித்து நின்ற அப்ரஹா, தனது குதிரைப் படையினரில் சிலரை மக்காவின் சுற்றுப்புறத்தை அவதானித்து வருமாறு அனுப்பினார். அவர்கள் தாம் செல்லும் வழியில் மக்களிடமிருந்து கைப்பற்றிய பொருட்களை அப்ரஹாவுக்கு அனுப்பி வைத்தனர். அவற்றுள் அப்த்-அல்-முத்தலிபுக்குச் சொந்தமான 200 ஒட்டகங்களும் அடங்கியிருந்தன. இவற்றை அறிந்த மக்காவாசிகள், தாம் அப்ரஹாவோடு யுத்தம் செய்தல் பிரயோசனமில்லாமல் போய்விடும் என்றும், அப்ரஹாவை அவருடைய இடத்திற்குப் போய்ச் சந்தித்தால் வீணே இரத்தம் சிந்துதல் தவிர்க்கப்படலாம் என்றும் நினைத்தனர். இது அப்ரஹா ஏற்கனவே எடுத்திருந்த 'கஃபாவை அழிப்பது மட்டுமே தனது நோக்கம் தாம் யுத்தம் புரிய வரவில்லை' என்ற முடிவுக்குச் சாதகமாக இருந்தது. மக்காவாசிகள் தம்முடைய கோத்திரங்களிலிருந்து சிலரைத் தேர்ந்தெடுத்து அவர்களுக்குத் தலைவராக அப்த்-அல்-முத்தலிபை அப்ரஹாவைச் சந்திப்பதற்காக அனுப்பினார்கள். அப்த்-அல்-முத்தலிபைக் கண்ட அப்ரஹா, இவர் ஏதாவது உதவி கேட்டு வந்திருக்கின்றார் என நினைத்து வினவுமாறு தமது மொழிபெயர்ப்பாளனுக்கு உத்தரவிட்டார். அந்தமொழிபெயர்ப்பாளனிடம் அப்த்-அல்-முத்தலிப், தங்களுடைய வீரர்கள் எனக்குச் சாெந்தமான 200 ஒட்டகங்களைப் பிடித்துக் கொண்டு வந்து விட்டார்கள். அவற்றை ஒப்படைக்கவும் என்று வேண்டிக்கொண்டார். அப்ரஹா " நான் உங்களுடைய யாத்திரைத் தலத்தை அழிப்பதற்காக வந்திருக்கிறேன். ஆனால் நீங்களோ அதை விடுத்து ஒட்டகங்களை ஒப்படைக்குமாறு கேட்கின்றீரே" என்று ஆச்சரியப்பட்டுக் கூறினார். அதற்கு அப்த்-அல்-முத்தலிப், "எனக்குச் சொந்தமானது இந்த 200 ஒட்டகங்கள்தான். கஃபா இறைவனுக்குச் சொந்தமானது. அதை அவன் பாதுகாப்பான்" என்றார். இதைக் கேட்ட அப்ரஹா வியப்புற்று 200 ஒட்டகங்களையும் திருப்பிக் கொடுத்து விடுமாறு கட்டளையிட்டார்.
மக்கா நகருக்குத் திரும்பிய அப்த்-அல்-முத்தலிப், நகரத்தாரிடம் அனைவரையும் நகரைச் சுற்றியுள்ள மலைகளில் ஒளிந்து கொள்ளுமாறு கூறி, சமவெளியில் நடப்பவற்றை அவதானிக்கக் கூடியவாறு தானும் ஒரு மலையில் ஏறி நின்றுகொண்டார். மக்கா நகரினுள் புகுந்து கஃபாவை தகர்த்து முடிந்தவுடன் திரும்பிச் சென்று விடுவதான திட்டத்துடன் அப்ரஹா மறுநாள் காலையில் தமது படைகளை மக்கா நகரத்துக்கு மிகச் சமீபத்தில் நிறுத்தினார். படை புறப்படத் தயாரானதும், படையின் முன்வரிசையில் நின்றிருந்த யானை உடனே அமர்ந்து விட்டது. படையினர் எத்தனை முறை முயற்சி செய்தபோதும் அது எழுந்திருக்கவேயில்லை.
அவ்வேளையில் சடுதியாக சில சம்பவங்கள் நிகழ்ந்தன. மேற்கு வானம் இருளத் தொடங்கியது. விசித்திரமானதும், பயங்கரமானதுமான ஒலி படையினரின் காதுகளை துளைத்தது. இருளில் அவர்கள் மூழ்கியிருக்க அவ்வொலியும் அதிகரித்துக்கொண்டே வந்தது. படையினரது பார்வைக்கெட்டிய தூரம் வரை ஆகாயம் சிறு பறவைகளினால் நிரம்பியிருந்தது. பறவைகள் கொண்டு வந்த சிறிய கூழாங்கற்களை விசியடித்தன. அக்கற்கள் படையினரின் மீது பட்டவுடன் அவர்களின் தசைகள் அழுகத் தொடங்கின. அச்சத்தினால் நிலை குலைந்த படையினரும், அப்ரஹாவும் ஸன்ஆ வுக்குத் திரும்பினர். வழியில் படையினரில் அநேகர் இறந்து போயினர். அப்ரஹாவும் ஸன்ஆவுக்குப் போய்ச் சேர்ந்ததும் இறந்து விட்டார்.
இச்சம்பவம் நடைபெற்றபோது அப்த்-அல்-முத்தலிபின் மகன் அப்த்-அல்லாஹ் வர்த்தகம் செய்வதற்காக சிரியா, பலஸ்தீன் பிரதேசங்களுக்குச் சென்றிருந்தார். திரும்பி வரும் வழியில் யத்ரிப் (மெதீனா) நகரில் சுகவீனமுற்று மரணமானார். அதேநேரம் கர்ப்பமாக இருந்த அப்த்-அல்லாஹ்வின் மனைவி ஆமினாவுக்கு சில வாரங்களின் பின்னர் முகம்மது நபி பிறந்தார். அதன் காரணமாகவே முகம்மது நபி பிறந்த ஆண்டுக்கு யானை ஆண்டு என்ற பெயர் வழங்கலாயிற்று.
வெளி இணைப்புகள்
பகுப்பு:இசுலாமிய வரலாறு
தமிழர் வளர்த்த அழகுக் கலைகள் (நூல்)
தமிழர் வளர்த்த அழகுக் கலைகள் நூல் மயிலை சீனி. வேங்கடசாமி அவர்களால் எழுதப்பட்ட நூலாகும். 'தமிழ் சமூகத்தினாலே மறக்கப்பட்டு மறைந்து கொண்டிருக்கின்ற அழகுக் கலைகளைப் பற்றி இக்காலத்தவருக்கு அறிமுகப்படுத்துவதே இந்நூலின் நோக்கம்' என்று இந்நூலின் முகவுரையில் குறிப்பிடுகிறார். இந்நூல் மறுபதிப்பாக நாம் தமிழர் பதிப்பகத்தால் 2003 ஆண்டு வெளியிடப்பட்டது.
தானா மேரா தொடருந்து நிலையம்
தானா மேரா தொடருந்து நிலையம் சிங்கப்பூரின் துரிதக் கடவு ரயில் நிலையங்களில் ஒன்றாகும். இது நாட்டின்	கிழக்குப்	பகுதியில் தானா மேரா பகுதியில் அங்குள்ள மக்களுக்கு செவைசெய்கிறது. கிழக்கு மேற்கு வழித்தடத்தில் இது	நான்காவது	தொடருந்துநிலையமாகும். இது பிடோக் தொடருந்து நிலையம்	மற்றும் ஸீமெய் தொடருந்து நிலையம் ஆகிய இரண்டிற்கும் நடுவில் அமைந்துள்ளது. இரண்டு தளமேடைகளை கொண்ட இந்த தொடருந்துநிலையத்தில் ஒன்றில் பாசிர் ரிஸ் தொடருந்து நிலையம் நோக்கியும் மற்றொன்றில் ஜூ கூன் நோக்கியும் ரயில்கள் பயணிக்கின்றன.
மேற்கோள்கள்
பகுப்பு: சிங்கப்பூர் ரயில் நிலையங்கள்
ஜேக் கஸ்டான்
ஜேக் கஸ்டான் (Jake Kasdan) (பிறப்பு: அக்டோபர் 28, 1974) இவர் ஒரு அமெரிக்க நாட்டு திரைப்பட இயக்குனர், திரைக்கதையாசிரியர், நடிகர் மற்றும் தயாரிப்பாளர் ஆவார். இவர் செக்ஸ் டேப் போன்ற திரைப்படங்களை இயக்கியுள்ளார்.
வெளி இணைப்புகள்
பகுப்பு:வாழும் நபர்கள் பகுப்பு:1974 பிறப்புகள் பகுப்பு:அமெரிக்கத் திரைப்பட இயக்குநர்கள் பகுப்பு:அமெரிக்க ஆண் திரைப்பட நடிகர்கள்
டோல்மேன் விதி
டோல்மேன் விதி (Tolman's Rule) என்பது குறிப்பிட்ட சில வேதியியல் வினைகளின் படிகளை, பிரத்தியேகமாக 18- மற்றும் 16 எலக்ட்ரான் கட்டமைப்பின் இடைநிலைகளை விளக்குகிறது. இவ்விதி 18-எலக்ட்ரான் விதியினுடைய ஒரு நீட்சியாகும். அமெரிக்க வேதியியலாளர் சாட்விக் அல்மா டோல்மேன் இவ்விதியை முன் மொழிந்தார் ஒருபடித்தான வினையூக்கியின் பல உதாரணங்கள் கரிமவுலோக கலப்புத்தொகுதியுடன் பங்கேற்கும். அதாவது 16 மற்றும் 18 எலக்ட்ரான் கட்டமைப்புகளுக்கிடையிலான முன்பின் இயக்கக் கரிமவுலோக கலப்புத்தொகுதியாக இவை பங்கேற்கும். பெரும்பாலும் 16-எலக்ட்ரான் கலப்புத்தொகுதிகள் இலூயிக் காரங்களுடன் வினைபுரிந்து கூட்டு விளைபொருட்களைத் தரும். ஒருவேளை குறைந்த இணைதிறன் பெற்றவையாக இருந்தால் அவை ஆக்சிசனேற்ற கூட்டுவினையில் பங்கேற்கும்.
CH3I + cis-[Rh(CO)2I2]− →  [(CH3)Rh(CO)2I3]−
மாறாக, 18-எலக்ட்ரான் கலப்புத்தொகுதிகள் ஈதல் தொகுதிகளை பிரிந்து போகச் செய்யும் அல்லது குறைத்து நீக்கம் செய்யும்.
[Rh(PPh3)3ClH2 → [Rh(PPh3)3Cl  +  H2
மேற்கோள்கள்
பகுப்பு:கரிம உலோக வேதியியல் பகுப்பு:வேதிப் பிணைப்பு
மீட்பு (கிறித்தவம்)
கிறிஸ்தவ சமயத்தைப் பொறுத்தவரை, மீட்பு என்னும் சொல் பாவத்தில் இருந்து விடுதலை பெறுவதைக் குறிக்கிறது. உலக மக்களைப் பாவங்களில் இருந்து விடுவிக்கவே, மகனாகிய கடவுள் இவ்வுலகில் மனிதராகத் தோன்றினார் என்பது கிறிஸ்தவர்களின் நம்பிக்கை. மீட்பின் பரிசாக கிடைப்பது நிலைவாழ்வு ஆகும். கிறிஸ்தவர்களின் புனித நூலான விவிலியம், கடவுளின் மீட்புத் திட்டத்தைப் பற்றிய செய்திகளையே கொண்டிருக்கிறது.
உலகத்தில் பாவம்
விவிலியத்தின் முதல் புத்தகமான தொடக்க நூல், உலகில் பாவம் நுழைந்த விதத்தை கதை வடிவில் உருவகமாக விவரிக்கிறது. தொடக்கத்தில் கடவுள் தமது உருவிலும் சாயலிலும் மனிதரைப் படைத்து, உலகில் உள்ள அனைத்தின் மீதும் அவர்களுக்கு அதிகாரம் அளித்தார். இவ்வுலகில் கடவுளுக்குரிய பராமரிப்பு பணிகளை செய்ய, மானிடருக்கு அனைத்து விதத்திலும் கடவுள் சுதந்திரம் அளித்திருந்தார். மானிடரின் சுதந்திரத்தை சோதித்துப் பார்க்கும் விதத்தில், ஏதேன் தோட்டத்தின் நடுவில் இருந்த ஒரு மரத்தின் கனியை மட்டும் உண்ண கடவுள் தடை விதித்தார். மனிதர் கடவுளைப் போன்று மாற விரும்பி, கடவுளின் கட்டளையைப் புறக்கணித்து பாவம் செய்தனர்.
இக்கதை பின்வரும் கருத்தை உணர்த்துகிறது:
இக்கதையை உண்மைச் சம்பவமாகக் கருதிய தொடக்கக்கால கிறிஸ்தவ அறிஞர்கள், பாம்பின் வடிவத்தில் வந்தது அலகையே என்றும், அலகையின் பேச்சை நம்பியே மானிடர் ஏமாந்ததாகவும் விளக்கம் அளித்தனர். ஆண்டவராகிய கடவுள் பாம்பிடம், "உனக்கும் பெண்ணுக்கும், உன் வித்துக்கும் அவள் வித்துக்கும் பகையை உண்டாக்குவேன். அவள் வித்து உன் தலையைக் காயப்படுத்தும். நீ அதன் குதிங்காலைக் காயப்படுத்துவாய்" என்று கூறியதை, மீட்பருக்கான வாக்குறுதியாகவும் ஏற்றுக்கொண்டனர். இதில் பாம்பு அலகையையும், பெண் புதிய ஏவாளாகிய மரியாவையும், அலகையின் தலையைக் காயப்படுத்தும் பெண்ணின் வித்து இயேசு கிறிஸ்துவையும் குறித்து நிற்கின்றன.
மீட்புத் திட்டம்
உலகின் பல்வேறு பகுதிகளிலும், கடவுளின் மீட்பைப் பற்றிய எதிர்பார்ப்புகள் தோன்றின. "கடவுள் மனிதராகப் பிறக்க வேண்டும், மானிடருக்கு ஒழுக்கத்தை போதித்து அவர்களை நல்வழிப்படுத்த வேண்டும், மானிடரின் பாவங்களுக்கு பரிகாரமாக தனது உயிரையே பலியாக கையளிக்க வேண்டும்" என்று மக்கள் எதிர்பார்த்தனர்.
கடவுள் தமது மீட்புத் திட்டத்தை இஸ்ரயேலரின் குலமுதுவராகிய ஆபிரகாம் வழியாக செயல்படுத்த விரும்பினார். அவரது வழிமரபிலேயே உலக மீட்பர் தோன்றுவார் என்பதை ஆபிரகாமுக்கு தமது தேவதூதர் வழியாக முன்னறிவித்தார். ஆண்டவரின் தூதர் ஆபிரகாமை அழைத்து, "உலகின் அனைத்து இனத்தவரும் உன் வழிமரபின் மூலம் தங்களுக்கு ஆசி கூறிக்கொள்வர்" என்றார். அதன் பிறகு இஸ்ரயேலில் தோன்றிய இறைவாக்கினர் பலரும், மீட்பரைப் பற்றி முன்னறிவித்து கடவுளின் வருகைக்காக உலகைத் தயார் செய்தனர்.
மீட்பராம் கடவுள்
இஸ்ரயேலர் அனைவரும் கடவுளைத் தங்கள் மீட்பராக கருதும் வழக்கம் கொண்டிருந்தனர். எகிப்திய அடிமைத்தனத்தில் இருந்து கடவுளின் ஆற்றலால் மீட்கப்பட்டு, பாலும் தேனும் பொழியும் கானான் நாட்டில் குடியமர்த்தப்பட்ட இஸ்ரயேல் மக்களுக்கு கடவுள் மீட்பளிப்பவராகவே தெரிந்தார். பழைய ஏற்பாட்டில் அவர்களின் சில சிந்தனைகள் பின்வருமாறு:
இயேசுவே மீட்பர்
கிறிஸ்தவர்களின் கருத்துப்படி, இயேசுவே உலகின் மீட்பர் ஆவார். இயேசு என்னும் பெயருக்கே மீட்பர் என்பதுதான் பொருள். புதிய ஏற்பாட்டில் கிறிஸ்து வழியாக கிடைத்த மீட்பைப் பற்றிய கருத்துகள் பரவலாக காணப்படுகின்றன.
இயேசு இந்த உலகிற்கு வந்தன் நோக்கத்தை தன் வாய்மொழியாகவே அறிவித்ததை நற்செய்தி நூல்கள் பின்வருமாறு எடுத்துரைக்கின்றன:
ஆதாமின் வழியாக உலகில் நுழைந்த பாவம், இயேசுவின் வழியாகவே நீக்கப்பட்டது என்பது கிறிஸ்தவர்களின் நம்பிக்கை. இதை புனித பவுல் பின்வருமாறு குறிப்பிடுகிறார்:
நிலை வாழ்வு
நிலை வாழ்வு என்பது, மீட்பு அடைந்தோருக்கு கடவுள் வழங்கும் பரிசாகும். இவ்வுலகில் கடவுள் மீது கொள்ளும் நம்பிக்கைக்காக எதையும் இழக்கத் துணியும் ஒருவர் கண்டிப்பாக நிலை வாழ்வை உரிமையாக்கிக் கொள்வர். இறைத் தந்தையின் ஒரே மகனிடம் நம்பிக்கை கொள்ளும் எவரும் நிலை வாழ்வைப் பெறுவர். இயேசுவின் வார்த்தைகளுக்கு பணிந்து, கடவுளிடம் நம்பிக்கை கொள்வோர் நிலை வாழ்வைக் கொண்டுள்ளனர்.
உலக இன்பங்களுக்காக நிலைவாழ்வை இழந்துவிடக்கூடாது என்பதை, "உங்கள் கையோ காலோ உங்களைப் பாவத்தில் விழச்செய்தால் அதை வெட்டி எறிந்துவிடுங்கள். நீங்கள் இரு கையுடனோ இரு காலுடனோ என்றும் அணையாத நெருப்பில் தள்ளப்படுவதை விடக் கை ஊனமுற்றோராய் அல்லது கால் ஊனமுற்றோராய் நிலை வாழ்வில் புகுவது உங்களுக்கு நல்லது. உங்கள் கண் உங்களைப் பாவத்தில் விழச்செய்தால் அதைப் பிடுங்கி எறிந்துவிடுங்கள். இரு கண் உடையவராய் எரிநரகில் தள்ளப்படுவதைவிட ஒற்றைக் கண்ணராய் நிலை வாழ்வில் புகுவது உங்களுக்கு நல்லது" என்று இயேசு கூறுகிறார்.
"தந்தையாம் கடவுள் நம் மீட்பராகிய இயேசு கிறிஸ்துவின் வழியாகத் தூய ஆவியை நம்மீது நிறைவாகப் பொழிந்தார். நாம் அவரது அருளால் அவருக்கு ஏற்புடையவர்களாகி, நாம் எதிர்நோக்கி இருக்கும் நிலை வாழ்வை உரிமைப்பேறாகப் பெறும் பொருட்டே இவ்வாறு செய்தார்" என்று திருத்தூதர் பவுல் குறிப்பிடுகிறார்.
கரீம்நகர் மாநகராட்சி
கரீம்நகர் மாநகராட்சி (க.மா.) என்பது இந்திய மாநிலமான தெலங்காணாவில் உள்ள கரீம்நகர் நகரை நிர்வகிக்கும் உள்ளூர் ஆளும் அமைப்பாகும். இது 2,60,899 மக்கள்தொகையுடன் தெலங்காணாவில் நான்காவது அதிக மக்கள்தொகை கொண்ட நகரமாகும். மாநகராட்சி மேயர் மற்றும் மக்களாட்சி முறையில் தேர்ந்தெடுக்கப்பட்ட உறுப்பினர்களால் தலைமை தாங்கப்படுகிறது.
வரலாறு
1941ல் கரீம்நகருக்கு நகராட்சி அந்தஸ்து வழங்கப்பட்டது. பின்னர் இது 5 மார்ச் 2005 அன்று அரசு ஆணை எண்:109 இன் படி கரீம்நகர் மாநகராட்சியாக தரம் உயர்த்தப்பட்டது.
மக்கள்தொகையியல்
கரீம்நகர் மாநகரம் பரப்பளவில் 50 கிமீ2 பரவியுள்ளது. இது 3,00,000 க்கும் அதிகமான மக்கள்தொகையைக் கொண்டுள்ளது. தெலங்காணாவின் தேர்தல் ஆணையத்தின்படி, 2020 கரீம்நகர் மாநகராட்சித் தேர்தலில் மொத்தம் 2,72,692 வாக்காளர்கள் உள்ளனர்.
அரசியல்
2014 மாநகராட்சித் தேர்தலில் க.மா. 50 பிரிவுகளுக்கான தேர்தல்களை நடத்தியது. தெலுங்கானா இராட்டிர சமிதி (தெ.இரா.ச.) 24 இடங்களிலும், இ.தே.கா. 14 இடங்களிலும், அ.ம.இ.மு. 2 இடங்களிலும், தெ.தே.க. மற்றும் பா.ஜ.க. தலா ஒரு இடத்திலும், மீதமுள்ள 8 இடங்களில் சுயேட்சைகள் வெற்றி பெற்றன. அ.ம.இ.மு மற்றும் 3 சுயேச்சைகள் ஆதரவுடன் தெ.இரா.ச. மேயர் பதவியை கைப்பற்றியது. மேயராக சர்தார் ரவீந்தர் சிங், துணை மேயராக ஜி.ரமேஷ் தேர்வு செய்யப்பட்டனர்.
2020 மாநகராட்சித் தேர்தலில் க.மா. 60 பிரிவுகளில் 58 க்கு தேர்தல்களை நடத்தியது, ஏனெனில் இரண்டு பிரிவுகளை தெ.இரா.ச. ஒருமனதாக வென்றது. முடிவுகளுக்குப் பிறகு தெ.இரா.ச. 33 இடங்களில் வெற்றி பெற்றது. தெ.இரா.ச. 33 இடங்களிலும், பா.ஜ.க. 13 இடங்களிலும், அ.ம.இ.மு 6 இடங்களிலும், சுயேச்சைகள் 8 இடங்களிலும் வெற்றி பெற்றனர். பின்னர் 8 சுயேச்சைகள் தெ.இரா.ச. கட்சியில் இணைந்தனர், அ.ம.இ.மு ஆதரவுடன் அவர்களின் மொத்த பலம் 47 ஆக உயர்ந்தது. ஒய்.சுனில் ராவ் மேயராகவும், சல்லா சுவரூபராணி துணை மேயராகவும் தேர்ந்தெடுக்கப்பட்டனர்.
பெரிய கரீம்நகர் நிலை
கரீம்நகர் ச.உ.வும், மாநில அமைச்சருமான கங்குலா கமலாகர், க.மா.யை பெரிய கரீம்நகர் மாநகராட்சி (ஜி.கே.எம்.சி) ஆக தரம் உயர்த்தி, 50ல் இருந்து 60 ஆக உயர்த்தி மாநில அரசிடம் கோரிக்கை விடுத்தார். பிரிவுகள் 60 ஆக அதிகரிக்கப்பட்டன, ஆனால் பெரிய ஐதராபாத்து மற்றும் பெரிய வாரங்கல் கரீம்நகருடன் ஒப்பிடும்போது குறைந்த மக்கள்தொகை காரணமாக க.மா. ஆனது. கரீம்நகரில் இருந்து 2 கி.மீ. ல் உள்ள கொத்தப்பள்ளி பேரூராட்சியை மற்றும் பொம்மக்கல், மல்காபூர், சிந்தகுண்டா, லக்ஷ்மிபூர், மணகொண்டூர், திம்மாபூர், துர்ஷெட் போன்ற கிராமங்களை இணைப்பதன் மூலம் எதிர்காலத்தில் பெரிய கரீம்நகர் உருவாக வாய்ப்பு உள்ளது.
குறிப்புகள்
பகுப்பு:1941 அமைப்புகள் பகுப்பு:கரீம்நகர் மாவட்டம் பகுப்பு:தெலங்காணா மாநகராட்சிகள்
செங்டூ சுவாங்லியு பன்னாட்டு வானூர்தி நிலையம்
செங்டூ சுவாங்லியு பன்னாட்டு வானூர்தி நிலையம் (Chengdu Shuangliu International Airport) சீனாவின் சிச்சுவான் மாகணத்தின் தலைநகர் செங்டூவின் முதன்மை பன்னாட்டு வானூர்தி நிலையம் ஆகும். சுவாங்லியு மாவட்டத்தின் வடக்கு மற்றும் செங்டூவின் தென்மேற்கில் சுமார் 16 km துரத்தில் அமைந்துள்ளது. இந்த வானூர்தி நிலையம் ஏர் சீனா, சிச்சுவான் ஏர்லைன்ஸ் மற்றும் சென்குடு வான்சேவை நிறுவனம் ஆகியவற்றுக்கு முக்கிய முனைய நடுவமாக விளங்குகிறது.
சுவாங்லியு வானூர்தி நிலையம் மூலம் 2019ஆம் ஆண்டில் 55.9 மில்லியன் பேர் பயணித்துள்ளார்கள். இது 2019 ஆம் ஆண்டில் உலகின் 25 போக்குவரத்து மிகுந்த வானூர்தி நிலையங்களில் 25வது இடத்தை பெற்றுள்ளது.
வரலாறு
இந்த வானூர்தி நிலையம் முன்னர் சுவாங்குசி வானூர்தி நிலையம் என்று பெயரில் இயங்கியது. 1938 ஆம் ஆண்டு நடைபெற்ற இரண்டாம் சீன-ஜப்பானிய போர் / இரண்டாம் உலகப் போரின் போது துணை இராணுவ வானூர்திநிலையமாக திறக்கப்பட்டது.
பயணிகள்
thumb| ஆகத்து 2019 செங்டு சுவாங்லியு பன்னாட்டு விமான நிலையத்தின் முனையம் 1 thumb| சுவாங்லியு வானூர்தி நிலையம் பன்னாட்டு புறப்படும் பகுதி
சரக்குப் போக்குவரத்து
thumb| சரக்குப் போக்குவரத்து முனையம் thumb| நுழைவாயில் முனையம் 2
வெளி இணைப்புகள்
பகுப்பு:சீன வானூர்தி நிலையங்கள் பகுப்பு:Coordinates on Wikidata
சுகுணா விலாச சபா
சுகுணா விலாச சபா (Suguna Vilasa Sabha) என்பது இந்தியாவின் தமிழ்நாட்டில் சென்னை நகரத்தை மையமாகக் கொண்ட ஒரு அமைப்பாகும். சுகுணா விலாச சபா கிளப் எஸ்.வி.எஸ். கிளப் என்றும் அழைக்கப்படுகிறது. சுகுணா விலாச சபா கிளப் 1891 ஆம் ஆண்டில் வரலாற்றுத் திறமைகளை மேம்படுத்துவதற்காக மறைந்த சம்பந்த முதலியார் தலைமையிலான ஈடுபாடு கொண்ட பெருமக்களின் குழுவினரால் நிறுவப்பட்டது. இது நகரத்தின் மிகவும் பழமையான மற்றும் முன்னணி நாடக நிறுவனங்களில் ஒன்றாகும்.
வரலாறு
சுகுணா விலாச சபா மெசென்னையில் ஒரு நாடக நிறுவனமாக 1891 ஆம் ஆண்டில் ஜார்ஜ் டவுன் என்னும் இடத்தில் ஒரு வீட்டில் நிறுவப்பட்டது.சுகுணா விலாச சபாவின்  முதல் தலைவராக சென்னை கொடைவள்ளல் ராஜா சர் சவலை ராமசாமி முதலியார் இருந்து சபா வளர உறுதுணையாக இருந்தார்.1902 ஆம் ஆண்டில், இந்த சபாவானது  விக்டோரியா பொது மண்டபத்திற்கு மாற்றப்பட்டது, அவ்விடத்தில் அது 1902 ஆம் ஆண்டு முதல் 1936 ஆம் ஆண்டு வரை  செயல்பட்டது. பின்னர் அது அண்ணா சாலைக்கு இடம் மாறியது. 1945 ஆம் ஆண்டில், இந்த சபா தனது சொந்த அரங்கமான நியூ தியேட்டர் என்னும் அரங்கினைக் கட்டியது. இரண்டாம் உலகப் போருக்குப் பிறகு மேடை நாடகங்கள் குறையத் தொடங்கியதும், இந்த சபாவானது ஒரு சமூகக் கழகமாக மாற்றம் பெற்றது.
ஆரம்ப காலகட்டத்தில் இந்த சபா ஜார்ஜ் டவுனில் உள்ள விஜயநகரம் மகாராஜா உயர்நிலைப்பள்ளியில் வாடகைக்கு கட்டணமின்றி செயல்பட்டு வந்தது. 1896 ஆம் ஆண்டில் இது தம்பு செட்டி தெருவில் ஒரு வளாகத்தில் வாடகைக்கு இயங்கி வந்தது. 1902 ஆம் ஆண்டில் இந்த சபா விக்டோரியா பொது மண்டபத்திற்கு மாறியது. பின்னர் அங்கிருந்து சபா தனது நடவடிக்கைகளை விரிவுபடுத்த ஆரம்பித்தது. டென்னிஸ், பில்லியர்ட்ஸ், டேபிள் டென்னிஸ் மற்றும் பிற பொழுதுபோக்கிற்கான விளையாட்டுகளுக்கான வசதிகளைப் பெற்றதோடு பல நாடகங்களை நடத்துவதற்கான  வசதிகளையும் பெற்றது. தொடர்ந்து சொந்தமாக ஒரு கட்டிடத்தை வாங்குவதற்கான தேவை உணரப்பட்டது. பின்னர் தற்போதைய இடம் வாங்கப்பட்டது.
முன்னாள் தலைவரான டாக்டர் எம்.ஏ.எம்.ராமசாமியின் கீழ், நகரத்தின் மிகப் பழமையான மற்றும் முதன்மை கிளப்புகளில் ஒன்றாக இந்த சபா தொடர்ந்து விரிவடைந்து வருகிறது.
காந்தீரவ நரசிம்மராச உடையார்
இளவரசன் சிறீ சர் காந்தீரவா நரசிம்மராச உடையார் (Kanteerava Narasimharaja Wadiyar) (1888 சூன் 5 - 1940 மார்ச் 11), 1895 முதல் 1940இல் தான் இறக்கும் வரை மைசூர் சுதேச அரசின் வாரிசாக இருந்தார்.
சுகுணா விலாச சபா
கலைஞர்கள்
தமிழ் நாடகக்கலைஞரான பம்மல் சம்பந்த முதலியார் 1900 களின் முற்பகுதியில் சுகுண விலாச சபாவுடன் மிகுந்த தொடர்பு கொண்டிருந்தார். பிரபல நடனக் கலைஞரான ஈ.கிருஷ்ண ஐயரும் சபாவுடன் தொடர்பு கொண்டிருந்தார்.
காந்தீரவ நரசிம்மராச உடையார்
சுயசரிதை
நரசிம்மராச உடையார் மைசூர் அரண்மனையின், 23 வது மகாராசாவான பத்தாம் சாமராச உடையார், மற்றும் அவரது மனைவி கெம்பா நஞ்சம்மணி வாணி விலாச சன்னிதானத்திற்கு இரண்டாவது மகனாக பிறந்தார். 1894 ஆம் ஆண்டில், இவருக்கு ஆறு வயதாக இருந்தபோது, இவரது தந்தை இறந்தார். இவரது மூத்த சகோதரர் நான்காம் கிருட்டிணராச உடையார் சிறுவனாக இருந்த போது இவரது தாய் 1894 மற்றும் 1902க்கும் இடையில் மைசூர் இராணியாக ஆட்சியாளாராகப் பணியாற்றினார். இவரது ஒரே மகன் ஜெயச்சாமராஜா உடையார் 25 ஆவது மற்றும் மைசூரின் கடைசி மகாராஜாவாக இருந்தார். (1940-1950).
ஒரு அறிவார்ந்த மாணவரான, நரசிம்மராச உடையார் தனது ஆரம்பக் கல்வியை அரண்மனையிலேயே தனியேப் பயின்றார் (மைசூரில் உள்ள "கோடைகால அரண்மனை" என்ற லோகரஞ்சன் மகாலில் இருந்து செயல்பட்டது). இவரது கல்வி மற்றும் பயிற்சி சர் இசுடூவர்ட் பிரேசர், திரு. பி. ராகவேந்திர ராவ் மற்றும் பிறரிடம் ஒப்படைக்கப்பட்டது. பின்னர் இவர் அஜ்மீர் மாயோ கல்லூரிக்கு அனுப்பப்பட்டார். மாயோ கல்லூரியில் தங்கியிருந்தபோது நோய்வாய்ப்பட்டதினால், இவர் மைசூர் திரும்பி தளபதி ஹீலின் கீழ் தனது படிப்பையும் பயிற்சியையும் தொடர்ந்தார். 1918 சனவரி 1, அன்று இந்தியாவின் ஆளுநரால் இவருக்கு "மாண்புமிகு" என்ற கௌவரவம் வழங்கப்பட்டது.
சுகுணா விலாச சபா
வசதிகள்
திறந்தவெளி திரையரங்கம், சிறு விழாக்கள் நடத்துவதற்கான வசதி,  ஐ பார், உட்புற மற்றும் வெளிப்புற விளையாட்டுகள் விளையாடுவதற்கான வசதிகள், நீச்சல் குளம், ஆரேக்கியத்திற்கான கிளப் நூலகம், விருந்தினர் மாளிகை மற்றும் பில்லியர்ட்ஸ் விளையாட வசதி உள்ளிட்டவை இங்கு காணப்படுகின்றன..
காந்தீரவ நரசிம்மராச உடையார்
சுயசரிதை
நரசிம்மராச உடையார் பயணித்தின் மீது ஆர்வமுள்ளவராகவும் மற்றும் மிகவும் திறமையான பொதுப் பேச்சாளராகவும் இருந்தார். மேலும், இவர் ஒரு சிறந்த குதிரை வீரராகவும் இருந்தார். இவர் மைசூர் அணிக்கு பரிசுகளை வழங்குவதற்காக தனது சகோதரருடன் போலோ விளையாடியுள்ளார். இவர் புத்தகங்களின் சிறந்த காதலராகவும், இசையின் ஆர்வமுள்ள புரவலராகவும் இருந்தார்.
சுகுணா விலாச சபா
அமைவிடம்
இந்த கிளப் 57, அண்ணா சாலை, சென்னை - 600 002 என்னும் முகவரியில் அமைந்துள்ளது.
காந்தீரவ நரசிம்மராச உடையார்
குடும்பம்
1710 ஆம் ஆண்டு சூன் 17 ஆம் தேதி நரசிம்மராச உடையார் மைசூர் அரசவையின் பிரபுவான தளவாய் தேவராஜா அர்சின் மகள் கெம்பு செலுவாஜ அம்மணி என்பவரை மணந்தார். இத்தம்பதியருக்கு மூன்று மகள்கள் இருந்தனர்.
சுகுணா விலாச சபா
125 ஆவது ஆண்டு விழா
சுகுணா விலாச சபாவின் 125ஆம் ஆண்டு விழா 2010 ஆம் ஆண்டில் கொண்டாடப்பட்டது. அவ்விழாவில் அப்போதைய தமிழக ஆளுநர் தமிழ் நாடகங்களையும் வளர்க்கவும்,அதனை இளைய தலைமுறைக்குக் கொண்டு செல்லவும் நகரத்தில் உள்ள சபைகள் ஒன்று சேர வேண்டும் என்று கூறினார். நகரத்தில் கலை, நடனம், நாடகம் ஆகிய கலைகளை வளர்ப்பதற்கு பல புகழ் பெற்ற கலைஞர்கள் ஆற்றிய பங்கினை அவர் நினைவுகூர்ந்தார். தமிழ் நாடகங்களை இளைஞர்களிடையே பிரபலப்படுத்த வேண்டியது தற்போதைய காலகட்டத்திற்கு மிகவும் அவசியம் என்றார். அந்த சபையின் பங்களிப்பை எடுத்துக் கூறும்போது அவர், நாடகத்தந்தையான பம்மல் சம்பந்த முதலியாரால் நிறுவப்பட்ட, தற்போது 1,500 உறுப்பினர்களைக் கொண்ட இந்த சபா மகாத்மா காந்தி மற்றும் கஸ்தூர்பா காந்தி ஆகியோரை செப்டம்பர் 1926இல் கௌரவப்படுத்தியுள்ளது என்று நினைவுகூர்ந்தார்.
மேலும் காண்க
பகுப்பு:சென்னைக் கட்டிடங்கள் பகுப்பு:சென்னை மாவட்டம் பகுப்பு:சென்னையின் பாரம்பரியக் கட்டடங்கள்
காந்தீரவ நரசிம்மராச உடையார்
இறப்பு
நரசிம்மராச உடையார் 1940 மார்ச் 11 ஆம் தேதி மும்பையில் இறந்தார். இவரது உடல் அதே நாளில் மாகிமில் உள்ள இந்துக் கல்லறையில் தகனம் செய்யப்பட்டது.
வெளி இணைப்புகள்
பகுப்பு:மைசூர் அரசர்கள் பகுப்பு:1940 இறப்புகள் பகுப்பு:1888 பிறப்புகள்
சுஞ்சல் நத்தம் பெரிய மாரியம்மன் கோயில்
சுஞ்சல் நத்தம் பெரிய மாரியம்மன் கோயில் தமிழ்நாட்டில் தர்மபுரி மாவட்டம், சுஞ்சல் நத்தம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. சித்திரை மாதம் 2 நாட்கள் முக்கிய திருவிழாவாக நடைபெறுகிறது.
மேற்கோள்கள்
பகுப்பு:தர்மபுரி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஜெமினி (2002 தெலுங்கு திரைப்படம்)
ஜெமினி (Gemini) 2002 ஆம் ஆண்டில் வெளியான இந்தியத் தெலுங்கு- மொழி அதிரடித் திரைப்படம் ஆகும். இத்திரைப்படத்தை சரண்இயக்கியுள்ளார். இத்திரைப்படத்தை எம். சரவணனால் ஏவிஎம் நிறுவனத்தால் தயாரிக்கப்பட்டது. இத்திரைப்படத்தில் வெங்கடேஷ் மற்றும் நமிதா கபூர் (நடிகை) முன்னணி கதாபாத்திரங்களில் நடித்துள்ளனர். ஆர். பி. பட்நாயக் இசையமைத்துள்ளார். இது ஜெமினி தமிழ் திரைப்படத்தின் மறு உருவாக்கம் ஆகும். தமிழ் திரைப்படம் வெளியான அதே ஆண்டில் இத்திரைப்படமும் வெளியானது.
கதைக்களம்
இத்திரைப்படத்தின் கதையானது விசயவாடாவில் வசிக்கும் ஜெமினி(வெங்கடேஷ்) மற்றும் லட்டா(கலாபவன் மணி) ஆகிய இரண்டு சமகால இரவுடிகளைச் சுற்றிச் சுழல்கிறது. ஜெமினியின் நண்பன் லட்டாவின் நண்பனால் கொல்லப்படுகிறார். அதன் பிறகு ஜெமினியும் அவனது குழுவினரும் இணைந்து தங்கள் நண்பனைக் கொன்றவனைத் தேடிப்பிடித்து கொலை செய்கின்றனர். இந்த சம்பவம் இருவருக்குமிடையேயான பகையின் தொடக்கமாக மாறுகிறது.
ஜெமினி மற்றும் லட்டா ஒரு சந்தை பேரத்தில் எதிரெதிர் சந்திக்கின்றனர். ஜெமினி தனது புத்திசாலித்தனமான தந்திரங்களால் லட்டாவைத் தோற்கடிக்கிறார். இதிலிருந்து ஜெமினியின் மீதான கவர்ச்சி அதிகரிக்கிறது. இதற்கிடையில், விஜயவாடாவிற்கு புதிய காவல் துறை ஆணையராக நரேந்திர சௌத்ரி (முரளி (மலையாள நடிகர்)) பதவியேற்கிறார். அவர் ஜெமினி மற்றும் லட்டா இருவரையும் கைது செய்கிறார். அவர்களுக்கிடையே உள்ள பகையைப் புரிந்து கொண்டு இருவரும் ஒருவரையொருவர் அடித்துக் கொண்டு சாகட்டும் என்றும் அதன் மூலம் இரவுடி கலாச்சாரம் ஒழியட்டும் என்ற நோக்கத்தோடு இருவரையும் தனியான ஒரே அறையில் அடைக்கிறார். ஆனால், மாறாக, ஜெமினி லட்டாவை சம்மதிக்கச் செய்து நரேந்திர சௌத்ரியிடம் தாங்கள் திருந்தி இயல்பாக வாழ ஒரு வாய்ப்பளிக்குமாறு வேண்டுகின்றனர். ஜெமினியின் இந்த யோசனையானது வெற்றிபெற்று இருவருக்கும் திருந்தி வாழ ஒரு வாய்ப்பு வழங்கப்படுகிறது. ஜெமினி தனது வாழ்க்கையை மாற்றிக் கொள்கிறார். ஆனால், லட்டா தனது வாழ்க்கையை மாற்றிக் கொள்ளவில்லை. அவர் ஜெமினியைத் தொடர்ந்து வம்புக்கிழுக்கிறார். தனது தொழிலுக்கு ஜெமினி உதவி செய்ய வேண்டும் எனவும் விரும்புகிறார்.ஆனால், ஜெமினி மாறாக லட்டாவின் நடவடிக்கைகள் குறித்து நரேந்திர சௌத்ரிக்கு தெரிவிக்கிறார். இதன் காரணமாக லட்டா கைது செய்யப்படுகிறார். இதற்கிடையில், ஜெமினி மனீஷாவுடன் இணைய முயற்சிக்கிறார். மனீஷாவும் அவரது மாற்றத்தைக் கண்டு ஜெமினியை மன்னிக்கிறார்.
சில மாதங்களுக்குப் பிறகு, சௌத்ரி ஆந்திரப் பிரதேசத்தின் காவல்துறை இயக்குநராக பதவி உயர்வு பெற்று மாறுதலில் சென்று விட புதிய காவல் துறை ஆணையராக குமாரசாமி, (கோட்டா சீனிவாச ராவ்) பணியில் சேருகிறார். ஆனால், ஜெமினியின் கெட்ட நேரத்திற்கு குமாரசாமி ஊழல் பேர்வழியாக இருக்கிறார். அவர் லட்டாவை சிறயைில் இருந்து விடுவிக்கிறார். இப்போது லட்டாவும், காவல்துறை ஆணையரும் அவரை இரவுடித் தொழிலில் மீண்டும் இறங்க ஜெமினியை நிர்ப்பந்திக்கின்றனர். ஆனால், ஜெமினி, அவர் இன்னும் அவர்களிடமிருந்து விலகி விடவே விரும்புகிறார்.
ஜெமினியைத் தொடர்ந்து வற்புறுத்தும் விதமாக ஜெமினியின் வலது கரமாக விளங்கும் நண்பனை லட்டா கொலை செய்கிறார். பிறகு, இறுதிக்கட்டத்தில் ஜெமினி ஒரு தந்திரம் செய்து குமாரசாமியை லட்டாவைக் கொல்வதற்காகப் பயன்படுத்துகிறார். குமாரசாமி போக்குவரத்துக் காவல் துறை இயக்குநராக மாற்றப்படுகிறார். விஸ்வநாத் புதிய காவல்துறை ஆணையராகப் பதவியேற்கிறார். மனீஷாவுடன் புதிய வாழ்க்கையைத் தொடங்குகிறார்.
நடிப்பு
• ஜெமினியாகவெங்கடேஷ்
• மனிஷா நட்வர்லாலாக நமிதா கபூர் (நடிகை)
• லட்டாவாககலாபவன் மணி
• காவல்துறை ஆணையராக கோட்டா சீனிவாச ராவ்
• காவல்துறை ஆணையர் நரேந்திர சௌத்திரயாகமுரளி (மலையாள நடிகர்)
• கார் பழுதுபார்ப்பவராக பிரம்மானந்தம்
• கையாளாககிருஷ்ண முரளி
• கண்ணாவாக பேதா சுதாகர்
• காமினியாகமும்தாஜ் (நடிகை)
• அன்னம்மாவாக சுஜாதா
மேற்கோள்கள்
பகுப்பு:2002 தெலுங்குத் திரைப்படங்கள்
வினிதா மார்வாகா மாதில்
'வினிதா மார்வாகா மாதில் (Vinita Marwaha Madill) (பிறப்பு: 9 ஜனவரி 1987) ஒரு பிரித்தானிய வானியலாளரும் விண்வெளி இயக்கங்கள் பொறியாளரும் அறிவியல் தொடர்பாடல் வல்லுன்ரும் ஆவார். இவர் நெதர்லாந்து, ஐரோப்பிய விண்வெளி முகமையில் பணிபுரிகிறார். இங்கு இவர் ஐரோப்பிய எந்திரன் கிளை உருவாக்கப் பொறுப்பாளராக உள்ளார். இவர்  ஏவூர்திப் பெண் எனும் வலைத்தளத்தை உருவாக்கியுள்ளார். இது கதைகளாலும் நேர்காணல்களாலும் பெண்கள் விண்வெளியியலை (STEM) அறிய ஊக்குவிக்கிறார்.
மேற்கோள்கள்
பகுப்பு:1987 பிறப்புகள் பகுப்பு:வாழும் நபர்கள் பகுப்பு:வானியலாளர்கள் பகுப்பு:பிரித்தானிய வானியலாளர்கள் பகுப்பு:பெண் வானியலாளர்கள் பகுப்பு:பெண் பொறியியலாளர்கள் பகுப்பு:வானூர்திப் பொறியியலாளர்கள் பகுப்பு:பிரித்தானிய வான்-விண்வெளிப் பொறியியலாளர்கள்
அக்டோபர் 3
வெளி இணைப்புகள்
பகுப்பு:அக்டோபர் பகுப்பு:ஆண்டின் நாட்கள்
மாட் ரீவ்ஸ்
மாட் ரீவ்ஸ் (Matt Reeves) (பிறப்பு: ஏப்ரல் 27, 1966) இவர் ஒரு அமெரிக்க நாட்டு திரைப்பட இயக்குனர், திரைக்கதையாசிரியர், மற்றும் தயாரிப்பாளர் ஆவார். இவர் டோன் ஒப் த பிளனட் ஒப் தி ஏப்ஸ் போன்ற திரைப்படங்களை இயக்கியுள்ளார்.
வெளி இணைப்புகள்
பகுப்பு:வாழும் நபர்கள் பகுப்பு:1966 பிறப்புகள் பகுப்பு:அமெரிக்கத் திரைப்படத் தயாரிப்பாளர்கள் பகுப்பு:அமெரிக்கத் திரைப்பட இயக்குநர்கள் பகுப்பு:அமெரிக்க தொலைக்காட்சி எழுத்தாளர்கள்
எல்லாம் அவன் செயல்
எல்லாம் அவன் செயல் (Ellam Avan Seyal) என்பது   2008 ஆம் ஆண்டு வெளியான இந்திய தமிழ் சட்டப் பரபரப்புத் திரைப்படம் ஆகும். சாஜி கைலாஸ் இயக்கிய இப்படத்தில் ஆர்.கே, பாமா, வடிவேலு, ரகுவரன், மணிவண்ணன், ஆஷிஷ் வித்யார்த்தி, மனோஜ் கே. ஜெயன் ஆகியோர் நவீன கால விழிப்புணர்வு கதையில் நடித்துள்ளனர். இப்படம் 2006 மலையாள திரைப்படமான சிந்தாமணி கொலகேசின் மறு ஆக்கம் ஆகும்.
நடிகர்கள்
.
தயாரிப்பு
சுரேஷ் கோபி நடிக்க, சாஜி கைலாஸ் இயக்கிய மலையாள திரைப்படமான சிந்தாமணி கொலகேசின் மறு ஆக்கம் தான் எல்லாம் அவன் செயல் படமாகும். இந்த படம் தெலுங்கில் ஸ்ரீ மகாலட்சுமி என்ற பெயரில் மறு ஆக்கம் செய்யப்பட்டது. அதில் ஸ்ரீ ஹரி சுரேஷ் கோபி வேடத்தில் நடித்தார்.
வெளி இணைப்புகள்
பகுப்பு:இந்தியத் தமிழ்த் திரைப்படங்கள் பகுப்பு:மலையாளத்தில் இருந்து தமிழுக்கு மொழிமாற்றம் செய்யப்பட்ட திரைப்படங்கள் பகுப்பு:2008 தமிழ்த் திரைப்படங்கள் பகுப்பு:வடிவேலு நடித்த திரைப்படங்கள் பகுப்பு:வித்தியாசாகர் இசையமைத்த திரைப்படங்கள் பகுப்பு:மணிவண்ணன் நடித்த திரைப்படங்கள் பகுப்பு:ரகுவரன் நடித்த திரைப்படங்கள் பகுப்பு:நாசர் நடித்த தமிழ்த் திரைப்படங்கள் பகுப்பு:ரோஜா நடித்த திரைப்படங்கள் பகுப்பு:சுகன்யா நடித்த திரைப்படங்கள் பகுப்பு:விஜயகுமார் நடித்த திரைப்படங்கள் பகுப்பு:தலைவாசல் விஜய் நடித்த திரைப்படங்கள்
இலங்கையில் போக்குவரத்து
பிரித்தானியர் ஆட்சியில் இலங்கையின் போக்குவரத்து
இலங்கையில் பிரித்தானியர் ஆட்சிக்காலத்தில் போக்குவரத்து சேவைகள் விரிவுபடுத்தப்பட்ட ஒரு காலகட்டமாகக் கொள்ளலாம். இலங்கையில் போக்குவரத் துறையின் விரிவாக்கத்துக்கு பிரித்தானியர் கூடுதலான ஆர்வம் காட்டியமைக்கான காரணிகள்:
தொடர்வண்டி பிணையம்
இலங்கையில் தொடர்வண்டிப் போக்குவரத்தில் நகரங்களுக்கு இடையேயான கனரக இருப்புப்பாதையும் கொழும்பின் நகரவாசிகளுக்காக இயக்கப்படும் பெருநகர தொடர்வண்டிச் சேவையும் அடங்கும். சிறீலங்கா இரயில்வேஸ் நாட்டின் 1450 km தொலைவிற்கு அமைக்கப்பட்டுள்ள இருப்புப்பாதைகளில் தொடர்வண்டிகளை இயக்குகிறது. நாட்டின் ஒன்பது மாகாணங்களிலும் உள்ள முதன்மை நகரங்களை இப்பாதைகள் இணைக்கின்றன.
இலங்கையின் பெரும்பாலான இருப்புப் பாதைகள் பிரித்தானிய குடியேற்றவாத அரசால் கட்டமைக்கப்பட்டவை. 1867இல் ஏப்ரல் 26 அன்று முதல் தொடர்வண்டிப் பாதை கொழும்பிற்கும் கண்டிக்கும் இடையே அமைக்கப்பட்டது. இது பிரித்தானிய தேயிலைத் தோட்டங்களிலிருந்து தேயிலையை ஏற்றுமதி செய்ய பயன்பட்டது.
விடுதலைக்குப் பின்னர் இலங்கையின் பொருளாதாரம் தோட்டத் தொழிலில் இருந்து தொழில்துறைக்கு முன்னுரிமை கொடுக்கத் தொடங்கியது. இதற்கு ஏதாக சாலைப் பிணையம் வளர்ந்தது. சரக்குந்துகளால் ஏற்றிச்செல்லப்பட்ட சரக்குகளின் மதிப்பு தொடர்வண்டிகளால் ஏற்றிச் செல்லப்படுவதை விட உயரலாயிற்று. தொடர்வண்டிப் போக்குவரத்து மிகுந்த நட்டத்தை எதிர்கொண்டது.
சாலை போக்குவரத்து
இலங்கையின் நிலப்புற போக்குவரத்தில் 93% சாலை போக்குவரத்தால் நிகழ்கிறது. திசம்பர் 2011 நிலவரப்படி, ஏ தர மற்றும் பி தர சாலைகள் 12,000 கிமீக்கும் விரைவுச்சாலைகள் 126 கிமீக்கும் கட்டமைக்கப்பட்டுள்ளன.
அமைப்பு
இலங்கையின் சாலைப் பிணையம் ஏ, பி, சி மற்றும் ஈ தரச்சாலைகளாக வகைப்படுத்தப்பட்டுள்ளது.
சாலைகளும் நெடுஞ்சாலைகளும்
இலங்கையில் திசம்பர் 2011 நிலவரப்படி, ஏ தர மற்றும் பி தர சாலைகள் 12,000 கிமீக்கு உள்ளன. கூடுதலான சாலைகள் நாட்டின் தென்மேற்குப் பகுதியில் கொழும்பு நகரைச் சுற்றி இடப்பட்டுள்ளன.
விரைவுசாலைகள்
கொழும்பு, காலி, மற்றும் மாத்தறை நகரங்களை இணைக்கும் தென்னிலங்கை விரைவுச்சாலை 126 கிமீ தொலைவிற்கு கட்டமைக்கப்பட்டுள்ளது. இது தென் மாகாணத்தின் பொருளாதார முன்னேற்றத்திற்கு பெரிதும் துணை புரிகிறது. மற்ற விரைவுச்சாலைகள் திட்டமிடப்பட்ட நிலையில் அல்லது கட்டமைப்புப் பணிகளில் உள்ளன. கொழும்பு - கட்டுநாயக்க விரைவுச்சாலை, கொழும்பு-கண்டி (கடுகன்னவா) விரைவுச்சாலை, மற்றும் புற வட்ட நெடுஞ்சாலை (கொழும்பு புறவழிச்சாலை) ஆகியன கட்டமைக்கப்பட்டு வருகின்றன. கொழும்பு-படேனியா விரைவுச்சாலை திட்டமிடப்பட்டுள்ளது. மேலும், இலங்க அரசு இந்த முதன்மை விரைவுச்சாலைகளை இணைக்கும் விதமாக மூன்று உயர்தள நெடுஞ்சாலைகளை கட்டவும் திட்டமிட்டுள்ளது.
கல்லாலங்குடி பொற்பனையான் கோயில்
கல்லாலங்குடி பொற்பனையான் கோயில் தமிழ்நாட்டில் புதுக்கோட்டை மாவட்டம், கல்லாலங்குடி என்னும் ஊரில் அமைந்துள்ள கிராமக் கோயிலாகும்.
இலங்கையில் போக்குவரத்து
பேருந்து போக்குவரத்து
பேருந்துகள் பொதுமக்களுக்கான முதன்மையான போக்குவரத்தாக உள்ளது. பேருந்து சேவைகளை அரசுத்துறை நிறுவனமான சிறீலங்கா போக்குவரத்து வாரியமும் (SLTB) தனியார் நிறுவனங்களும் இயக்குகின்றன. போக்குவரத்து வாரிய பேருந்துகள் நகர்ப்புற ஊரகத் தடங்களில் சேவை வழங்குகின்றன. இலாபம் தராத பல சிற்றூர்த் தடங்களிலும் தனியார் நிறுவனங்களை ஈர்க்காத தடங்களிலும் போக்குவரத்து வாரியப் பேருந்துகள் இயக்கப்படுகின்றன.
கல்லாலங்குடி பொற்பனையான் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
இலங்கையில் போக்குவரத்து
நீர் போக்குவரத்து
இலங்கையில் குறைந்த ஆழத்தில் செல்லத்தக்க படகுகள் செல்வதற்கான நீர்வழிகள் (பெரும்பாலும் தென்மேற்குப் பகுதி ஆறுகளில்) 160 கிமீ தொலைவிற்கு  அமைக்கப்பட்டுள்ளன.